Равело
Равело () е град и община в Южна Италия.

География 
Равело е морско курортно градче в област (регион) Кампания на провинция Салерно. Разположен е на северния бряг на Салернския залив. Той е град от Амалфийското крайбрежие. На около 13 км в източна посока се намира провинциалния център Салерно. На около 50 км на северозапад е град Неапол. Непосредствено след Равело в западна посока е друго живописено курортно градче Минори. На изток на около 3 км след Равело е град Майори, също морски курорт. Население 2482 жители към 1 април 2009 г.

История 
Градът е основан от римляните през 6 век. През 9 век е бил част от републиката Амалфи. През 13 век населението на Равело е било около 35 000 жители.

Архитектура 
Повечето архитектурни паметници в Равело датират от 11-13 век и са построени в арабско-сицилиански стил. За Равело са характерни неговите тесни и стръмни улици.

Архитектурни забележителности 
 Катедралата. Построена през 11 век. През 18 век след реставрационни работи нейният вид е променен основно. До днес са запазени единствено бронзовите врати, които са в романско-византийски стил и мозайките на амвона, изработени от районния адвокат Николо от град Фоджа.
 Вила „Чимбрионе“
 Вила „Руфоло“
 Ботаническата градина във вила „Руфоло“

Фотогалерия на ботаническата градина във вила „Руфоло“

Икономика 
Главен отрасъл в икономиката на Равело е морският туризъм.

Събития 
 Музикалният фестивал, на който преобладават изпълнения на творби на Рихард Вагнер
 Ежегодният фестивал за празника на града на 27 юли

Личности, родени в Равело 
 Алеардо Вила (1865-1906), художник

Личности, свързани с Равело 
 Гор Видал (1925-2012), американски писател, живял в Равело
 Рихард Вагнер (1813-1883), германски композитор, живял в Равело

Външни препратки 
 Официален уебсайт на град Равело
 Официален уебсайт на музикалния фестивал в Равело 

Салерно (провинция)
Градове в Кампания